**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 5.6. 2018**

● **Futures ceny zrnín na burzách k 5.6.2018**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** | | | |
| MATIF Paríž | 182,50 | IX.´18 | *▲* |
| CBoT Chicago | 162,55 | VII.´18 | *▲* |
| KBB Bratislava | 159,00 | VII.´18 | *-* |
| **Kukurica** | | | |
| MATIF Paríž | 162,00 | VI.´18 | *▼* |
| CBoT Chicago | 121,20 | VII.´18 | *▼* |
| BÉT Budapešť | 153,13 | VII.´18 | *▲* |
| KBB Bratislava | 144,00 | VII.´18 | *-* |
| **Repka olejka** | | | |
| MATIF Paríž | 356,50 | VIII.´18 | *▲* |
| KBB Bratislava | 366,00 | VII.´18 | *-* |

*Kurz (NBS): EURO/USD: 1,1675 ▼ ; EURO/HUF: 318,68 ▲*

*Trend: od posledného predošlého údaju: nárast ▲ ; resp. pokles ▼*

**Trhové ceny obilnín vo vybraných krajinách Európskej únie**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trhové ceny obilnín v EÚ k 5.júnu 2018**, €uro/tona (bez DPH) | | | | | | | | | | | | | | |
| **pšenica potravinárska** | | | | | **jačmeň kŕmny** | | | | | **kukurica kŕmna** | | | | |
| DE | Hamburg | **175,00** | ▲ | DS | DE | Hamburg | **171,00** | ▲ | DS | DE | Mannheim | **179,50** | ▲ | DS |
| FR | Rouen | **170,30** | - | DP | FR | Rouen | **161,30** | - | DP | FR | Bordeaux | **166,37** | - | DP |
| BE | Brusel | **183,00** | ▲ | DP | BE | Brusel | **181,00** | ▲ | DP | HU | Budapešť | **152,97** | ▼ | GEX |
| HU | Transdanub | **153,39** | ▼ | FG | HU | Budapešť | **-** | **-** | GEX | AT | Viedeň | **-** | - | DS |
| AT | Viedeň | **-** | - | DS | AT | Viedeň | **-** | - | DS | PL | Zachodni | **-** | - | DF |
| PL | Slaski | **-** | - | DF | PL | Zachodni | **-** | - | DF | RO | Mutenia | **153,41** | - | DS |
| CZ | Praha | **165,20** | - | DF | CZ | Praha | **-** | **-** | DF | SK | Bratislava | **-** | - | DP |
| RO | Constanta | **-** | - | FOB | RO | Constanta | **-** | - | FOB | **raž potravinárska** | | | | |
| SK | Bratislava | **155,75** | ▲ | DP | SK | Bratislava | **-** | - | DP | DE | Hamburg | **167,00** | ▲ | DS |
| **pšenica kŕmna** | | | | | **jačmeň sladovnícky** | | | | | CZ | Praha | **163,88** | - | DF |
| DE | Hamburg | **174,00** | ▲ | DS | DE | Mannheim | **224,00** | ▼ | DS | SK | Bratislava | **-** | **-** | N |
| HU | Budapešť | **-** | **-** | GEX | CZ | Praha | **-** | **-** | DF | **pšenica tvrdá** | | | | |
| PL | Slaski | **-** | - | DF | FR | Rouen | **-** | **-** | DP | ES | Cordoba | **195,00** | ▼ | DS |
| AT | Viedeň | **-** | **-** | DS | PL | Zachodni | **-** | - | DF | FR | Port-la-Nouvelle | **-** | - | DP |
| SK | Bratislava | **-** | - | DP | SK | Bratislava | **-** | **-** | - | IT | Bologna | **211,50** | - | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné.

D – dodané; S – silo; DS – zo sila, na nákladnom aute; DP – z farmy, na nákladnom aute;

DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 21.- 22.týždňu 2018 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** | | | |
| **kvalita E** | 155 - 160 | 150 - 160 | 155 - 160 |
| **kvalita A** | 150 - 155 | 150 - 160 | 150 - 160 |
| **kvalita B** | 130 - 145 | 150 - 160 | 150 - 160 |
| **Pšenica kŕmna** | 140 | 145 – 150 | 145 - 150 |
| **Jačmeň sladovnícky** | - | - | 170 - 175 |
| **Jačmeň kŕmny** | 130 - 140 | 145 - 150 | 140 - 150 |
| **Kukurica na zrno** | 150 - 155 | 140 - 150 | 130 - 150 |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Urminský, Ing. Jakubička, Ing. Papp; Ing. Slocik; Ing. Krajanec.*

● **Komentár**

Kurz US dolára voči euru po postupnom náraste koncom mája opäť prudko klesol (1,1675 USD/Euro). Cena nafty bola k 29.5.2018 na úrovni 75 USD za barel a rastie.

Ceny obilnín (pšenice) vo svete mierne vzrástli, najmä kvôli obavám z dopadov priebehu počasia a pohybom v menových kurzoch. V rámci medzinárodného obchodu najkonkurencieschopnejšia je pšenica z Ruska a z krajín EÚ (ceny fob). Najnižšiu cenu má zasa kukurica pôvodom z USA (ceny fob). Cena pšenice v oblasti Čierneho mora je 181,60 €/t, vo francúzskom prístave Rouen je I.tr. kvality pšenice po 180,73 €/t. Vláda Ruskej federácie navrhla zachovať vývozné clo na pšenicu na nulovej úrovni až do 1.7.2019. V hospodárskom roku 2017/18 Európska únia k 30.5.2018 vyviezla obilniny celkovo v objeme len 7,8 mil. t (kým za to isté obdobie v r.2016/17: 18,7 mil. t a v r. 2015/16: 26,4 mil. t).

Podľa májovej správy IGC (Medzinárodnej rady pre obilniny) by svetová produkcia obilnín mala v r.2018 dosiahnuť objem 2 089 mil. ton a spotreba 2 136 mil. ton, takže pravdepodobne svetové zásoby obilia klesnú na hodnotu 556 mil. ton. Svetová produkcia pšenice (742 mil. t) sa takmer stretne so spotrebou (746 mil. t), zásoby mierne klesnú na 258 mil. t. Najväčší nárast produkcie pšenice očakáva v tomto roku Austrália (+14,6%, na 24,3 mil. t), najväčší pokles zasa Rusko (-12,3%, na 74,5 mil. t). Produkcia tvrdej pšenice vo svete vzrastie na 39 mil. t, detto spotreba a jej zásoby klesnú na 5 mil. t. Svetová produkcia kukurice by mala dosiahnuť 1 055 mil. t, spotreba 1 098 mil. t a zásoby poklesnú na 257 mil. t. Najviac sa zvýši produkcia kukurice v Rusku (+26,2%, na 16,7 mil. t), v Argentíne (+20,8%, na 48,3 mil. t) a na Ukrajine (+15,3%, na 27,8 mil. t). Menej kukurice vyprodukujú v Spojených štátoch amerických (-4,3%, 355,0 mil. t), ale aj Brazílii (-2,5 mil. t) kvôli suchu pre založenie druhej úrody.

Kanada zvažuje podanie sťažnosti na WTO (Svetovú obchodnú organizáciu) kvôli zákonu o označovaní pôvodu tvrdej pšenice používanej v cestovinách, ktorý uplatňuje Taliansko.

*Zdroje: Európska Komisia; internetové portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)